b'\n_START_ARTICLE_\nKommunikasjonsdirekt\xc3\xb8r\n_START_PARAGRAPH_\nKommunikasjonsdirekt\xc3\xb8r (engelsk: Chief communications officer (CCO), eller Public relations officer (PRO)) er en vanlig brukt tittel for den ansvarlige for kommunikasjon og informasjon og samfunnskontakt i private og offentlige foretak av en viss st\xc3\xb8rrelse. Vanligvis vil kommunikasjonsdirekt\xc3\xb8r v\xc3\xa6re underordnet, r\xc3\xa5dgiver for og i tett samarbeid med administrerende direkt\xc3\xb8r._NEWLINE_En kommunikasjonsdirekt\xc3\xb8r vil normalt ha ansvar for kommunikasjon b\xc3\xa5de internt og eksternt. Det er behovet for helhetlig plan og kontroll over kommunikasjon fra et foretak som avgj\xc3\xb8r behovet for en slik stilling. Avhengig av st\xc3\xb8rrelse vil en bedrift ha kommunikasjonsbehov til ansatte, aksjon\xc3\xa6rer, media, innflytelsesrike medlemmer av n\xc3\xa6ringslivet, politikere, presse og samfunnet for \xc3\xb8vrig. _NEWLINE_Vanligvis vil kommunikasjonsdirek\xc3\xb8ren samarbeide med ledelse og andre i organisasjonen, eksempelvis investorer, analytikere, kunder og selskapets styremedlemmer. De fleste organisasjoner vil st\xc3\xb8tte seg til en kommunikasjonsdirekt\xc3\xb8rs r\xc3\xa5d ved beslutninger som kan p\xc3\xa5virke utvikling og omd\xc3\xb8mme av foretaket.'